open-index/open-wikipedia-markdown huggingface dataset:
Rozvod OHV

thumb|Schéma súčastí rozvodu OHV
thumb|Motor s rozvodom OHV.
**Rozvod OHV** je typ ventilového rozvodu piestového spaľovacieho motora, pri ktorom sú ventily umiestnené v hlave valcov a vačkový hriadeľ je umiestnený v bloku motora. Označenie rozvodu pochádza z anglického názvu *Overhead Valve*.

Medzi vačkovým hriadeľom a ventilmi je relatívne veľká vzdialenosť (približne úmerná zdvihu motora). Prenos pohybu medzi vačkou a ventilom je preto realizovaný ďalšími prvkami mechanizmu: zdvíhadlo, zdvíhacia tyčka, vahadlo. Rozvod tak obsahuje veľký počet súčiastok, ktoré nepriaznivo vplývajú na jeho tuhosť. V porovnaní s rozvodom OHC väčší počet súčiastok a zároveň väčšia hmota vykonáva nepriaznivý vratný pohyb, ktorý sa prejavuje zotrvačnými silami. Naopak výhodou rozvodu OHV je jednoduché riešenie pohonu vačkového hriadeľa. Nevýhody OHV rozvodov prevažujú najmä u vysokootáčkových motorov, preto sa u moderných spaľovacích motorov pre pohon automobilov takmer nevyskytuje.

## Pohon rozvodu
Pohon rozvodu je vzhľadom na výhodné umiestnenie vačkového hriadeľa blízko pri kľukovom hriadeli možné realizovať jednoduchým ozubeným súkolesím.

Pohon musí byť riešený tak, aby umožnil presné nastavenie vzájomnej pozície kľukového a vačkového hriadeľa a aby sa počas prevádzky motora toto nastavenie nezmenilo, čo ozubené súkolesie spĺňa. 

Pretože sa rozvod OHV používa najmä u štvortaktných motorov, prevodový pomer pohonu je 2:1. Vačkový hriadeľ sa otáča 2x pomalšie ako kľukový, pretože štvortaktný motor vykoná jeden pracovný cyklus za dve otáčky kľukového hriadeľa.

## Použitie
Motory s týmto rozvodom boli montované takmer do všetkých automobilov Škoda, vyrábaných po 2. svetovej vojne. Naposledy bol použitý v motore 1.4 8V OHV v modeloch Fabia a Octavia.

Kategória:Rozvodové mechanizmy
Vačkový hriadeľ

thumb|100px|Vačkový hriadeľ

**Vačkový hriadeľ** je hriadeľ, na ktorom sú vytvorené vačky. Je to základná súčasť vačkového mechanizmu, používaného na transformáciu rotačného pohybu na priamočiary vratný. Rotačný pohyb vykonáva hriadeľ, priamočiary vratný povrch vačky snímaný v ľubovoľnej pevnej rovine prechádzajúcej osou otáčania hriadeľa.

Vačkový hriadeľ sa používa napríklad pri ventilovom rozvode piestových spaľovacích motorov. Počet vačiek na hriadeli závisí v tomto prípade od:
* počtu valcov v jednom rade motora
* počtu ventilov na valec
* riešenia ventilového rozvodu.

Napríklad 4-valcový motor s 2 ventilmi na valec a rozvodom OHV bude mať vačkový hriadeľa s 2x4 = 8 vačkami. 

Vačkové hriadele moderných motorov môžu obsahovať aj ďalšie súčasti, napríklad vývažky alebo torzné tlmiče.

## Uloženie vačkového hriadeľa
Vačkový hriadeľ musí byť, ako každý hriadeľ, uložený v ložiskách ktoré mu umožnia jeho otáčanie. Pre uloženie ( montáž a demontáž) sú možné dve principiálne riešenia:
# *ak je priemer osadení pre ložiská väčší ako priemer [[opísaná kružnica|kružnice opísanej]] zo stredu otáčania okolo vačkov* (hriadeľ na ilustračnom obrázku), je možné použiť uloženie do nedelených ložísk a hriadeľ je možné montovať tak, že sa zasunie do ložísk v smere osi otáčania.
# *ak je priemer osadení pre ložiská menší ako priemer kružnice opísanej zo stredu otáčania okolo vačkov*, musí sa použiť uloženie do delených ložísk a hriadeľ sa montuje vložením do polovíc klzných ložísk, ktoré sa následne uzavrú vekami s druhou polovicou ložísk.

Vačkový hriadeľ väčších motorov sa ukladá do ložísk väčšinou za každým valcom, aby bol jeho priehyb pod zaťažením minimálny. U 4-valcového motora to znamená uloženie v piatich ložiskách.

## Materiály
Vačkové hriadele sa vyrábajú väčšinou z cementačných uhlíkových ocelí, alebo legovaných ocelí. Cementujú sa do hĺbky 0,5 až 1,5 mm a kalia na tvrdosť 60 až 65 HRC. Môžu sa však vyrábať aj z oceľoliatiny, alebo legovanej liatiny.

Kategória:Hriadele
Kategória:Konštrukcia piestových spaľovacích motorov
Planckov čas

**Planckov čas** *t*P je jednotka času definovaná a zavedená Maxom Planckom používaná najmä v kvantovej fyzike. Planckov čas je považovaný za najkratší možný časový interval.

:t_P = \sqrt{\frac{\hbar G}{c^5}} \approx 5,391\,21(40) \cdot 10^{-44}\ \mathrm{s}

* \hbar je redukovaná Planckova konštanta (*h*/2π, tiež nazývaná Diracova konštanta)
* *G* je gravitačná konštanta
* *c* je rýchlosť svetla vo vákuu

Dve čísla umiestnené v zátvorkách značia neistotu (štandardnú odchýlku) posledných dvoch cifier hodnoty.

Planckov čas je doba potrebná na pohyb fotónu po dráhe rovnajúcej sa Planckovej dĺžke (cca 1,6 · 10−35 m), preto je považovaný za *kvantum času*. Odhadovaný vek vesmíru podľa teórie veľkého tresku (4,31 · 1017 s) vyjadrený v Planckovom čase je približne 8 · 1060 tP.

Doteraz najkratší zmeraný časový interval je približne 100 attosekúnd (10−16 s), čo je takmer 2 · 1027krát viac než Planckov čas.

## Referencie

Kategória:Planckove jednotky
Kategória:Jednotky času
Kategória:Eponymické termíny vo fyzike
Vačka

thumb|right|250px|Animácia funkcie vačky: vačka je žltá, zdvíhadlo červené
**Vačka** je súčiastka alebo časť súčiastky (napríklad vačkového hriadeľa) charakterizovaná svojim všeobecným tvarom - jednotlivé body povrchu vačky majú rôznu vzdialenosť od osi otáčania. Je to teda kotúč, ktorého obvod je časťou kružnice s vybraním alebo s výstupkom.

Funkciou vačky je premieňať rotačný pohyb na priamočiary vratný tým, že jej tvar pri otáčaní spôsobuje pohyb inej súčiastky ktorá sa o vačku opiera. Spolupracujúcou súčiastkou je najčastejšie zdvíhadlo.

Matematická funkcia, ktorá popisuje pohyb (zdvih) zdvíhadla v závislosti od uhla otočenia vačky je väčšinou spojitá, t. j. povrch vačky neobsahuje *skoky* ani *zlomy*.

## Rozdelenie
Vačky sa delia podľa priebehu kriviek rýchlosti a zrýchlenia zdvíhadla. 
# **spojité vačky** — majú aspoň dve derivácie dráhy zdvíhadla podľa uhla otočenia vačky spojité bez skokov a zlomov.
# **nespojité vačky** — nemajú aspoň dve derivácie dráhy zdvíhadla podľa uhla otočenia vačky spojité bez skokov a zlomov. Patria sem napríklad:
#* vačky s bokmi z priamok a kružnicových oblúkov
#* vačky s konštantným zrýchlením (používané napr. pri leteckých motoroch)
#* vačky s priamkovým zrýchlením
#* harmonické vačky (priebehy zdvihu, rýchlosti a zrýchlenia sú zložené z častí sínusoidy)

Kategória:Strojové súčiastky
Kategória:Konštrukcia piestových spaľovacích motorov
Džer

**Džer**, podľa Manehta **Athótis** bol egyptským faraónom 1. dynastie. Vládol približne v rokoch 29992952 pred Kr. Je to prvý faraón, u ktorého poznáme zlaté meno (Zlatý Hor).

## Vláda
Džer na trón nastúpil po Itim. Zachovalo sa množstvo nápisov, ktoré nás informujú o jeho vláde. S najväčšou pravdepodobnosťou upevnil krajinu a skonsolidoval pomery v nej. S veľkou pravdepodobnosťou viedol úspešnú vojnu na západe proti Líbyjcom, na juhu, kde bojoval s Núbijcami, prenikol až k druhému nílskemu kataraktu. V čase jeho vlády veľmi prosperovala ekonomika, rozvíjala sa umelecká výroba, najmä klenotníctvo a kovorytectvo. Po jeho smrti sa prvdepodobne na čas stala vládkyňou Egypta jeho manželka Merjetneit, prvá vládkyňa krajiny v celej histórii Egypta.

## Hrobka
Ako väčšina panovníkov 1. dynastie si aj Džer nechal postaviť dve hrobky. Jednu hrobku si nechal postaviť v Abyde. Jej nadzemná časť merala zhruba 22&thinsp;×&thinsp;20 metrov. Okolo hrobky bolo objavených 338 hrobov na všetkých štyroch stranách, tieto hroby boli určené pre kráľovo služobníctvo a otrokov. Nie je však jasné, či boli pochovaní súčasne s kráľom, alebo potom, ako zomreli prirodzenou smrťou. Druhá Džerova hrobka sa nachádza v Sakkáre. Rozmery jej nadzemnej časti boli približne 41,3&thinsp;×&thinsp;15,5 metrov. V nadzemnej časti mala dvadsaťdeväť miestností, v podzemnej šesť miestností a pohrebnú komoru. Hrobka v Sakkáre bola s veľkou pravdepodobnosťou hrobkou skutočnou, teda tá v Abyde bola iba symbolickou. Múmia však nebola nájdená ani v jednej z nich.

## Poznámky

## Pozri aj
* Merjetneit

## Literatúra
* 
* 

## Iné projekty

Kategória:Faraóni
Kategória:1. dynastia Egypta
Glutamín

**Glutamín** (skratka **Gln** alebo **Q**) je  neesenciálna aminokyselina, ktorá tvorí podstatnú časť voľných aminokyselín vo svalových bunkách. Ide o najčastejšie sa vyskytujúcu sa aminokyselinu v ľudskom tele. Podporuje správne fungovanie svalových buniek a imunitného systému, tlmí katabolizmus bielkovín a zlepšuje dusíkovú bilanciu. Predstavuje dôležitý substrát pre biele krvinky. Jeho zníženie po náročnom dlhšie trvajúcom zaťažení môže viesť k jeho deficitu a zhoršeniu funkčnej zdatnosti bielych krviniek. Glutamín je dôležitým prostriedkom pre nárast, ochranu a regeneráciu svalovej hmoty. Podávanie glutamínu podporuje tvorbu rastového hormónu a vytvára antikatabolický stav. Užívanie glutamínu je zvlášť užitočné počas redukčnej diéty pri obmedzení sacharidov. V prípade zdravých a dospelých jedincov chýbajú relevantné výskumy, ktoré by potvrdzovali efektivitu užívania glutamínu keď ide o fyzický výkon alebo svalovú hypertrofiu. Viacero vedeckých štúdií však naznačuje, že glutamín má zanedbateľný alebo žiaden efekt na zvýšenie sily alebo výkon pri fyzickom cvičení.

## Referencie

Kategória:Proteínogénne aminokyseliny
Kategória:ATC A16AA – Aminokyseliny a ich deriváty
Kategória:Doplnky stravy
Compsognathus

**Compsognathus** (v preklade „elegantná čeľusť“) bol malý vtákovitý dravec, často považovaný za najmenšieho dinosaura (Microraptor, Caenagnathasia a Parvicursor však boli ešte menší). Známy je z kompletných pozostatkov. Žil pred približne 150 miliónmi rokov, nájdený bol v Nemecku, Francúzsku a možno aj v Portugalsku. 

## Opis

Štíhly Compsognathus patril medzi primitívne Coelurosauria hojné koncom jury a začiatkom kriedy. Zachovalé kostry svedčia, že dĺžka tohto dinosaura sa pohybovala v rozmedzí 70 až 140 cm. Vyznačoval sa pomerne nízkou, pretiahnutou lebkou, krátkymi prednými končatinami pravdepodobne len s dvoma prstami, dlhými zadnými končatinami a dlhým chvostom. V mnohých smeroch pripomínal archaické vtáky do takej miery, že jeden jedinec Archeopteryxa, ktorému chýbali odtlačky peria, bol amatérskym zberateľom považovaný za jedinca rodu Compsognathus.

## Perie
Compsognathus mal pravdepodobne telo pokryté primitívnym perím podobne ako jeho blízky príbuzný Sinosauropteryx. Niekedy sa argumentuje, že nemal perie, pretože sa nezachovalo na skamenelinách, pričom jedinci rodu Archaeopteryx, nájdení v tých istých sedimentoch, majú perie vždy zachovalé. V prípade archeopteryxa sa však zachovali len veľké perá chvostu a predných končatín, nie menšie pokrývajúce telo. Zároveň sa nezachovali ani odtlačky kože, ktoré by svedčili v prospech šupinatej kože u kompsognata. 

Nedávny nález príbuzného rodu Juravenator, ktorý žil v podstate po boku kompsognata obsahoval aj odtlačky šupinatej kože zo strednej časti chvosta. Minimálne na tejto časti tela teda operený nebol. Je tak možné, že niektoré vtákovité dinosaury druhotne stratili perie na niektorých častiach tela, podobne ako niektoré dnešné vtáky. 

## Spôsob života
Compsognathus obýval ostrovy tvoriace dnešnú strednú a západnú Európu. Obýval malé púštne ostrovy typické trpaslíčími formami dinosaurov (napr. Europasaurus), alebo väčšie západné zemské masy, ktoré sa vyznačovali väčšou faunou, ktorá pripomínala severoamerickú alebo africkú z rovnakého obdobia. Medzi jeho korisť patrili rôzne malé plazy (jeden jedinec mal kostru jašterice rodu Bavariasaurus na mieste, kde sa nachádzal žalúdok), prípadne aj samotného archeopteryxa. Zrejme nepohrdol krabmi, alebo zdochlinami, ktoré vyplavilo more. 

## Pozri aj
*Sinosauropteryx

## Externé odkazy
* Ilustrácia kompsognata s primitívnym perím. 

Kategória:Theropoda
Leucín

**Leucín** (skratka **Leu** alebo **L**) je esenciálna aminokyselina, ktorá sa vyskytuje v bielkovinách. Je to vetvená aminokyselina, ktorú si telo nedokáže samo syntetizovať z dostupných zdrojov, preto ju živočíchy musia prijímať z potravy. Spolu s izoleucínom a valínom predstavujú okamžitý zdroj energie, pretože sú využiteľné priamo z krvného obehu, odkiaľ prechádzajú do svalových buniek, ktoré chránia a zväčšujú ich objem. Pri niektorých ochoreniach, napríklad chorobe javorového sirupu, sa objavuje v moči.

Leucín je konštitučný izomér izoleucínu. Sú to jediné dve proteinogénne aminokyseliny s rovnakým sumárnym vzorcom, čo komplikuje ich rozlíšenie pri stanovení hmotnostnou spektrometriou peptidov. V takých prípadoch je možné ich súhrnne označiť skratkami **Xle** alebo **J**.

## Referencie

Kategória:Proteínogénne aminokyseliny
Kategória:Aminokyseliny s rozvetveným reťazcom
641
Kategória:Esenciálne aminokyseliny
Hugo zo Svätého Viktora

**Hugo zo Svätého Viktora** (* 1097 – † 11. február 1141) bol nemecký kardinál, filozof a mystik, ktorým začína rozkvet školy pri opátstve Sv. Viktora. Hugo uznával užitočnosť filozofických predpokladov pre mystickú kontempláciu.

Podľa Huga sa slobodné umenia a dialektika, ako aj filozofia prírody majú stať nástrojom teológie, preto - v protiklade k Petrovi Damiánimu - odporúča teológom, aby sa učili všetko, pretože všetky vedomosti nejakým spôsobom musia podporovať teológiu.

V roku 1139 ho pápež Inocent II. vymenoval za kardinála.

## Referencie


## Pozri aj
* francúzska filozofia
* kresťanská mystika
* svätoviktorská škola
* Zoznam kardinálov vymenovaných Inocentom II.

## Externé odkazy
* 

Kategória:Stredovekí filozofi
Kategória:Nemeckí filozofi
Kategória:Teológovia
Kategória:Narodenia v 1097
Kategória:Úmrtia v 1141
Kategória:Nemeckí kardináli
Remdik

thumb|203px|right|Remdik
**Remdik** bola stredoveká zbraň, ktorá sa skladala z ostnatej gule na konci reťaze pripevnenej na druhom konci na rúčku. 

Výhoda tejto zbrane bolo to, že sa dala ťažko zastaviť, dokázala udierať poza štít aj meč a vedela sa obvinúť. Verzia bez reťaze sa nazývala palcát.

## Pozri aj
* palcát

Kategória:Chladné zbrane
Optická astronómia

**Optická astronómia** je termín, ktorý má dva významy.

Znamená odvetvie astronómie, ktoré sa zaoberá pozorovaním vesmírnych objektov vo viditeľnom svetle, vrátanie fotografie, fotometrie, spektroskopie a polarimetrie.

Vedci používajú tento termín na súhrnné označenie infračervenej, ultrafialovej a astronómie viditeľného svetla. Všetky tri odvetvia obyčajne používajú rovnaké komponenty a prístroje, napríklad zrkadlá, šošovky a detektory.


Kategória:Astronómia
Ultrafialová astronómia

**Ultrafialová astronómia** je odvetvie astronómie, ktoré sa zaoberá pozorovaním vesrmírnych objektov v ultrafialovom žiarení. Ultrafialové žiarenie má rozsah vlnových dĺžok od 10 nm do 380 nm. Svetlo v týchto dĺžkach je absorbované zemskou atmosférou, takže observatória musia byť umiestnené vo vrchných vrstvách atmosféry, alebo vo vesmíre.


Kategória:Astronómia
Elektrický oblúk

náhľad|Elektrický oblúk pri napätí 3000 V
**Elektrický oblúk** je elektrický výboj, ktorý nastáva vtedy, keď medzi dvoma elektródami s vysokým rozdielom potenciálov pretečie elektrický prúd cez normálne nevodivé plynné prostredie, napríklad cez vzduch alebo vákuum.

Vzniká pri vypínaní elektrického zariadenia medzi kontaktmi.  Je to vodivá dráha vytvorená rozžeravenými časticami látky, z ktorej sú vytvorené kontakty a z materiálu prostredia v ktorom oblúk horí.  Pre vodivú dráhu elektrického oblúka neplatí Ohmov zákon. Elektrický oblúk spôsobuje opaľovanie kontaktov, ktoré skracuje životnosť kontaktov a deformuje ich povrch, zvyšuje stykový odpor a teplotu styku. Oteplenie kontaktov závisí od materiálu kontaktov, technológie ich výroby, doby trvania elektrického oblúka, spôsobu zhášania oblúka.  Elektrický oblúk sa ľahšie zháša v striedavom obvode ako v jednosmernom (striedavý prúd – sínusový priebeh – prechod prúdu cez nulu pri ktorom oblúk zanikne).

Spôsoby zhášania elektrického oblúka:
*Masívnou konštrukciou kontaktov – hlavne v jednosmerných obvodoch
*Úpravou kontaktov
*Prerušením oblúka vo viacerých miestach
*Rýchlym oddialením kontaktov
*Vyfúknutie oblúka magnetickým poľom
*Vyfúknutie stlačeným vzduchom
*Zhášacím médiom – olej, plyn (SF6), piesok (poistky)

## Elektromagnetické žiarenie elektrického oblúka pri [[Zváranie|zváraní]]
Najbežnejšie sa s elektrickým oblúkom stretávame pri oblúkovom zváraní.

*Ionizujúce žiarenie pri zváraní
**žiarenie alfa (napr. pri zváraní TIG)
**napäťové špičky nesmú presahovať 110 V inak môže vznikať aj röntgenové žiarenie

*Neionizujúce žiarenie pri zváraní
**ultrafialové žiarenie: UVA, UVB, UVC
**extrémne ultrafialové žiarenie (EUV)
**viditeľné svetlo
**infračervené žiarenie
**vysokofrekvenčné elektromagnetické pole (pri vyššom výkone môže spôsobiť popáleniny kože, ale i vnútorných orgánov)

## Referencie

## Iné projekty
Alkoholický nápoj

**Alkoholický nápoj** je nápoj obsahujúci etanol. Hoci sú alkoholické nápoje vo väčšine krajín legálne, ich predaj a používanie je často obmedzované.

Ich sústavným požívaním v nadmernej miere sa môže vyvinúť (tak ako duševné tak aj telesné) ochorenie – alkoholizmus. Naopak v primeranej miere môžu niektoré alkoholické nápoje (napr. víno) organizmu prospieť. Globálna štúdia z roku 2018 ale tvrdí, že žiadne množstvo alkoholu nie je bezpečné. Autori tvrdia, že aj keď mierne pitie môže chrániť ľudí pred srdcovými chorobami, potenciál vzniku rakoviny a iných chorôb tieto výhody kompenzuje.

## Rozdelenie
Alkoholické nápoje sa delia na:
* **[[Víno]]**
** Šumivé víno
*** Suché
*** Polosuché
*** Polosladké
*** Sladké
** Perlivé víno
** Sýtené víno
** Dezertné víno
** Dezertné korenené víno
** Mystely
** Nealkoholické vína
** Ovocné vína
*Víno podľa farby*
** Červené víno
** Biele víno
** Ružové víno
Iné druhy podľa vinárskych noriem
** Burčiak
** Rmut

* **[[Pivo]]**
** Spodne kvasené pivo - ležiak (plzenský typ, mníchovský typ, dortmundský typ)
** Vrchne kvasené pivo - tzv. ale (pivá najmä zo západnej Európy a Ameriky)

* **[[liehovina|Liehoviny]]**
** Rum
** Cachaça
** Vínny destilát
** Obilný destilát
** Whisky
** Burbon
** Brandy (vínne brandy, koňak, kalvados, armaňak)
** Vodka
** Gin
** Tequila
** Likéry
** Ochutené alkoholy
** Ovocné destiláty (slivovica, borovička, hruškovica, jablkovica, višňovica, čerešňovica, broskyňovica, marhuľovica, malinovica, ribezľovica, bazovica, dulovica, podľa krajiny: mezcal, sotol)
** Medovina
** Cider

* Miešané alkoholické nápoje (napr. koktail) nápoje zmiešané z niekoľkých rôznych alkoholických aj nealkoholických nápojov)

## Referencie


## Iné projekty

## Externé odkazy
* Portál EÚ pre zdravie - Alkohol
Valaška

[thumb|[Goralský kroj a valaška.]]
**Valaška** je dlhá, ľahká a tenká sekera používaná v minulosti ako zbraň, palica na chodenie a nástroj na úpravu dreva a na klčovanie nežiaducich rastlín na lúkach pastiermi. Spočiatku valaška, v goralčine ciupaga, pripomínala sekeru, ale vďaka zákazu nosenia sekery sa vytvorila valaška, ktorej kovová časť sa dala jednoducho skryť do rukáva, aby nebol jej užívateľ trestaný, taktiež sa predĺžila a slúžila aj ako palica. Dnes sa vyrába najmä ako suvenír alebo na dekoratívne účely. Valašky bývali zvyčajne o trocha viac než 1 meter dlhé a najčastejšie používané pastiermi. Je zaradená na zozname svetového kultúrneho dedičstva UNESCO.

## Jánošík
Valaška sa často spája so zbojníkmi. Pomocou valašiek zbojníci okrádali svojich pánov, a tiež ich používali pri tancoch. Valaška najznámejšieho slovenského zbojníka Juraja Jánošíka sa považovala za kúzelnú, rovnako ako opasok a ďalšie časti oblečenia.

## Iné projekty

## Externé odkazy
* valaška. In:  Tradičná ľudová kultúra Slovenska slovom a obrazom: elektronická encyklopédia

Kategória:Chladné zbrane
Kategória:Slovenské zbrane
Apple Remote

**Apple Remote** je diaľkové ovládanie, ktoré sa používa so zariadeniami firmy Apple Computer vybavenými infračerveným senzorom od októbra 2005. Dizajn diaľkového ovládača je odvodený od dizajnu hudobného prehrávača iPod shuffle a má len šesť tlačidiel (menu, prehrať/pozastaviť, pridať hlasitosť, ubrať hlasitosť, predchádzajúci/späť, ďalší/vpred). Apple Remote pracuje s najnovšími verziami počítačov iMac, MacBook, MacBook Pro a Mac mini, v ktorých ovláda aplikáciu Front Row. Diaľkové ovládanie je kompatibilné i s iPod Hi-Fi a univerzálnou dokovacou stanicou pre iPod.

Kategória:Hardvér firmy Apple
Valín

**Valín** (skratka **Val** alebo **V**) je vetvená aminokyselina, ktorú si telo nedokáže samo syntetizovať z dostupných zdrojov, preto ju živočíchy musia prijímať z potravy. Spolu s izoleucínom a leucínom predstavujú okamžitý zdroj energie, pretože sú využiteľné priamo z krvného obehu, odkiaľ prechádzajú do svalových buniek, ktoré chránia a zväčšujú ich objem.

## Referencie

Kategória:Proteínogénne aminokyseliny
Kategória:Wikipédia:Chýbajúce referencie
Kategória:Aminokyseliny s rozvetveným reťazcom
Kategória:Esenciálne aminokyseliny
Astronómia viditeľného svetla

**Astronómia viditeľného svetla** alebo **vizuálna astronómia** je odvetvie astronómie, ktoré sa zaoberá pozorovaním vesmírnych objektov viditeľných vo viditeľnom svetle. Patrí sem aj fotografia, fotometria, spektroskopia a polarimetria.

Je súčasťou optickej astronómie.

Kategória:Astronómia
Kategória:Optická astronómia
Luger (plachetnica)

**Luger** je plachetnica s lugovým oplachtením, vznikol na atlantickom pobreží Anglicka a Francúzska koncom 15. storočia. Pôvodný luger mal jeden sťažeň a namiesto plachty mal lugovú plachtu, tiež pôvodne bol malou rybárskou loďkou. 

Lugová plachetnica sa používa ja dodnes, rozdielom je, že lugová plachta je dnes upevnená na dvoch ramenách. 

Keď sa luger začal používať ako vojnová a obchodná loď, tak sa loď zväčšovala, k jednému sťažňu  pribudli ďalšie dva a čeleň, na čeleni bola trojcípa kosatka. 
Používali ju aj francúzski korzári, ktorý napadli anglické lode. 
Podobal sa plachetnici kalmar, jej vrak bol vykopaný vo Švédsku.

Kategória:Plachetnice
Polysyndeton

**Polysyndeton** alebo **polysyndetické pripájanie** je spájanie vetných členov vo verši (vete) s použitím viacerých spojovacích výrazov než je zvykom. Cieľom je upozorniť na nadmernosť či dôležitosť spojovacích prvkov, zvýšiť slávnostný ráz textu, vážne ladenie reči.

Opakom je asyndeton.

## Príklady
Je tráva vysoká *a* láskavá *a* vlahá (Neumann)

:… Či snáď môžem za to
:Že v očiach kútiky máš –
:A *že* máš ústa A *že* máš dve nohy… (Kainar)

Kategória:Štylistické prostriedky
Výstredník

thumb|Použitie dvojice výstredníkov v pohonnej sústave lokomotívy.

**Výstredník** alebo **excenter** je špeciálnym prípadom kruhovej vačky. Je to kruhová doska (alebo valec), s osou posunutou oproti ose otáčania hriadeľa.

Výstredník sa používa:
* ako súčasť výstredníkového mechanizmu, ktorý prevádza rotačný pohyb na posuvný, napríklad:
** pohon rozvodových mechanizmov parných lokomotív
** alternatívny pohon rozvodových mechanizmov spaľovacích motorov
** výstredníkový lis
* ako súčasť samosvorných upínacích mechanizmov (napríklad, rýchloupínacie skrutky kolies na bicykloch)
* ako súčasť, pomocou ktorej možno nastavovať stroje jej natočením.

Výstredníky dlho nahradzovali u strojov kľukové mechanizmy, pretože boli výrobne jednoduchšie a nenarušujú tvar hriadeľa.

## Iné projekty

Kategória:Strojové súčiastky
Klimax (literatúra)

**Klimax** je gradácia (stupňovanie) smerom vzostupným. Opakom je antiklimax.
Štylistická figúra, zosilňuje myšlienku a emocionálny účinok textu, usporiadaním významovo blízkych slov alebo slovných spojení.
## Príklad
*kde je voda modravá a nebo modravé a hory modravejšie*. (Nezval).

Kategória:Literárne pojmy
Thamfthis

**Thamfthis**, , bol posledným egyptským faraónom 4. dynastie. Vládol približne v rokoch 2506/25002504/xxxx pred Kr.. Na tróne mal vystriedať panovníka Šepseskafa, ktorý bol možno jeho otcom.

Thamfthis je veľmi záhadná postava egyptských dejín. Ako kráľa ho menovite uvádza len Manehto, podľa neho mal vládnuť 9 rokov. Na Turínskom papyruse je po Šepseskafovi uvedený bezmenný kráľ, ktorý mal vládnuť dva roky.

Kategória:Faraóni
Kategória:4. dynastia Egypta
Výstredníkový hriadeľ

náhľad|Detail výstredníkového hriadeľa
**Výstredníkový hriadeľ** je hriadeľ, na ktorom sú vytvorené výstredníky. Je to základná súčasť výstredníkového mechanizmu, používaného na transformáciu rotačného pohybu na priamočiary vratný.
 
Na výstredníky hriadeľa sa pripájajú ojnice, v prípade malých rozmerov mechanizmu, napríklad rozvodového sa nazývajú aj ojničky.

Kategória:Hriadele
Paronomázia

**Paronomázia** je zvuková štylistická figúra. Je to nahromadenie niekoľkých slov odvodených od rovnakého kmeňového základu; stoja buď v tesnom susedstve alebo v niekoľkých veršoch. Vyvoláva dojem slovnej hry.

## Príklady
Slavme slavně slávu Slavů slavných (Kollár)
:rejděte rejdivý rej (V+W)
:Ó popol popoludnia…

Kategória:Literárne pojmy
Metonymia

**Metonymia** je druh trópu. Je to prenesenie významu zo slova východiskového na cieľové na základe vecnej, logickej alebo vnútornej súvislosti. Synekdocha je druh metonymie.

Napríklad:
 
* cestoval dvadsiatkou (autobusom)
* požiadal ju o ruku
* hľadí na ňu tisíce očí
* celá škola bola na výlete

## Príklad
* zámena príčiny a účinku
:*je to písané jeho rukou = písmo; jej jazyk nie je práve najvyberanejší*
* zámena obsahu za vec
:*vypiť pohár mlieka, čítať Kukučína*
* zámena veci (inštitúcie) za miesto jej pôvodu
:*Hrad reagoval okamžite (= kráľ)*
* zámena vlastníctva výrobku za majiteľa, autora
:*ukradli nového Forda*
* zámena deja za pôvodcu
: *jedlo nedorazilo načas*

Kategória:Štylistické prostriedky
Synekdocha

**Synekdocha** je tróp; druh metonymie; prenesenie významu z východiskového slova na slovo cieľové na základe zámeny časti a celku (súvislosť je kvantitatívna, nie kvalitatívna).

## Príklad

* zámena časti za celok (synekdocha pars pro toto)
::*čo sa tie ruky napracovali, srdcia sú si bližšie, neprekročí prah domu*

* zámena celku za časť (synekdocha totum pro parte)
::*zbehlo sa celé mesto*

* zámena druhu za rod (synekdocha species pro genere)
::*dostať pár korún (namiesto málo peňazí)*

* zámena rodu za druh (synekdocha genus pro specie)
::*piť tvrdé (namiesto piť nejaký druh tvrdého alkoholu)*

* zámena singuláru za plurál (synekdocha singularis pro plurali)
::*sekretárka musí veľa vedieť (namiesto sekretárky musia veľa vedieť)*

Kategória:Štylistické prostriedky
Samuraj

[náhľad|Traja Samuraji v zbroji, okolo roku [1880.]]
[náhľad|Japonský znak ([kandži) pre samuraja]]

**Samuraj** bol stredoveký a novoveký japonský ekvivalent európskeho šľachtica. Príslušníctvo do kasty bolo dedičné, no v období Sengoku (Bojujúcich štátov) sa do triedy mohli dostať aj roľníci, ktorým sa podarilo v boji poraziť vyššie postaveného protivíka. Do obdobia reforiem cisára Médži tvorila táto trieda spoločnosti zhruba desatinu populácie Japonska.

Každý samurajský rod vlastnil pozemok s roľníkmi a výzbroj. Ich povinnosťou bolo v prípade povolania do boja narukovať do armády istú časť svojich poddaných, poskytnúť im výzbroj a výcvik (takzvaní "ašigaru") a viesť ich v nastávajúcich bojoch. Po úspešnom boji bola ich odmena určená podľa počtu a štatútu uťatých hláv (alebo nosov, ak bolo skolených protivníkov priveľa), ktorými sa preukázali. Ak sa im nedala preukázať vina, niektorí samuraji za cieľom vyššej odmeny zabíjali aj ženy, starých ľudí, ba dokonca svojich vlastných poddaných (v prípade civilistov daimjóvi predstavili iba uťaté nosy).

Samuraji boli bojovníci slúžiaci cisárovi, alebo jednoducho svojmu pánovi. V boji využívali vždy všetky protivníkove slabiny a útočili na citlivé, hlavne zbrojou nechránené miesta na tele (krk, podpažie, zákolenie, prípadne žalúdok). 

Pôvodní samuraji boli cvičení od veľmi útleho veku. Cvičili s drevenými mečmi (bokken) proti svojim spoluštudentom. Už ako desaťročných ich posielali na miesta plné strachu, ktoré museli mladí učeníci prekonať. Medzi také miesta patrili napríklad cintoríny, márnice, husté lesy alebo opustené zrúcaniny budov. Na začiatku samuraji bojovali hlavne s lukom. Až neskôr sa začali zdokonaľovať vo vojenskom umení s ostatnými zbraňami. Neskôr sa samuraji začali vzdelávať aj po duchovnej stránke, a to v oblasti maliarstva, meditácie a rôznych daľších predmetov slúžiacich na vylepšenie duchovného stavu. Bojová taktika sa v dejinách Japonska niekoľkokrát zmenila, čomu sa prispôsobovala i dĺžka a tvar čepele meča. Rovný meč získava pri prechode k jazdeckým jednotkám mierne zahnutý tvar, jeho dĺžka a hmotnosť sa zväčšuje. Neskôr pri prechode k peším húfom sa opäť skracuje, charakteristické zakrivenie meča však zotrvalo dodnes.

## Literatúra
*  Dostupné on-line.

## Iné projekty


Kategória:Feudálne Japonsko
Kategória:Dejiny japonského vojenstva
Kategória:Vojenské povolania
Kategória:Japonské výrazy
Klimax

**Klimax** môže byť:
*v literatúre: vzostupná gradácia, pozri klimax (literatúra)
*v lekárstve: klimaktérium
*v ekológii: 
**konečné štádium vývoja rastlinného spoločenstva s príslušnou biocenózou, ktoré je svojou štruktúrou a funkciou v dynamickej rovnováhe s abiotickým prostredím, pozri klimax (ekológia)
**vrcholová fáza premnoženia populácie (najmä živočíchov), pozri klimax (premnoženie)
Merkava

**Merkava** (po hebrejsky: ) je séria hlavných bojových tankov vyvinutých a vyrobených v Izraeli pre Izraelské obranné sily. Jeho unikátnu konštrukciu navrhol tím vedený legendárnym tankovým veliteľom, generálom Talom.

Merkava (*vojnový voz* v hebrejčine) bol navrhnutý pre prežitie posádky; motor je umiestnený v prednej časti tanku, čím je zvýšená predná hmotnosť, zatiaľ čo posádka môže uniknúť z poškodenej Merkavy cez dvere v zadnej časti trupu. Vďaka silnému opancierovaniu a vysokej mobilite je to jeden z najlepšie chránených tankov na svete.

Je vyrábaný v tankovej továrni v Tel HaShomer v základni obrneného zboru a väčšinu súčiastok vyrábajú firmy izraelského bezpečnostného priemyslu ako sú IMI, Elbit, Soltam, atď.

## Merkava Mk 1
náhľad|vľavo|Merkava I zozadu. Za povšimnutie stoja dvere.
Tank Merkava bol prvýkrát uvedený do služby v apríli 1979. Bol vyvinutý pre drsný terén severnej časti Izraelu a Golanské výšiny. Bol vyzbrojený 105 mm kanónom, motor mal umiestnený vpredu a mal zadné dvere. Zúčastnil sa Libanonskej vojny v 1982. Mal mnohé detské problémy ako napríklad problematický brzdný systém.

## Merkava Mk 2
Merkava Mk 2 bol uvedený do služby v roku 1983. Zaviedol mnohé vylepšenia, ktoré sa zamerali na mestský boj a prežitie posádky vrátane z vnútra ovládaného 60 mm mínometného systému, po bojoch s Libanonom v 1982 a bitkách v Bejrúte.

## Merkava Mk 3
náhľad|vľavo|Merkava III.
Merkava Mk 3 bola uvedená v roku 1990, po informáciach získaných počas Izraelského ťaženia v Libanone v roku 1982. Mark 3 zaviedol 1200 koňový (895 kW) motor, nové zavesenie a prevodovku a nový 120 mm kanón s hladkým vývrtom.

### Mk 3B
Verzia z roku 1995, Mk 3B (taktiež známy ako *Merkava Baz*), mal vylepšený systém riadenia strieľania, zabudovanú NBC ochranu a klimatizáciu. Taktiež bol pridaný balík modulárneho pancierovania (nazvaný „Kasag“), ktorý spravil z tanku Merkava 3 Baz Kasag jeden z najlepšie pancierovaných tankov na svete.

### Mk 3 4. generácia
Súčasná generácia Mk 3 tankov je Dor-Dalet (4. generácia), ktorá zahŕňa modulárny prídavný pancier, vylepšené pásy, vylepšený guľomet a zabudované systémy klimatizácie a NBC ochrany.

## Merkava Mk 4
Merkava Mk 4 je posledná generácia série izraelských hlavných bojových tankov Merkava, ktorá je v službe od roku 2004. Poskytuje extra ochranu pre posádku so silnejšími a presnejšími palebnými systémami.

## Iné projekty

Kategória:Izraelské tanky
Kategória:Hlavné bojové tanky
Kategória:Tanky studenej vojny
Kategória:Tanky po studenej vojne
Den

**Den** alebo **Udimu** alebo **Usafais** bol egyptský faraón 1. dynastie. Vládol približne v rokoch 29392892. Je prvý faraón, pri ktorom poznáme meno obidvoch paní. 

## Vláda
Den sa stal nástupcom kráľa Wadžiho. O jeho vláde máme pomerne dobré správy, z jeho doby sa totiž zachovali prvé súvislejšie nápisy a texty, ktoré nás o ňom informujú. Dozvedáme sa z nich o dôležitých náboženských slávnostiach, o jubileu pri príležitosti tridsiatich rokov vlády kráľa či napr. o lovu hrochov, ktorého sa kráľ zúčastnil. Podľa nich tiež hneď v druhom roku svojej vlády uskutočnil doslovne „prvý úder na východ“. Pravdepodobne sa vtedy vydal na polostrov Sinaj, kde porazil miestnych kočovníkov. Vo štvrtom roku pre zmenu uskutočnil sčítanie ľudu v krajine, v desiatom zničil Verku, mesto zbraní, ktoré dodnes nebolo identifikované.

## Kráľova hrobka
Podľa zvyku kráľov 1. dynastie si aj Den dal postaviť dve hrobky. Symbolická hrobka sa nachádzala v Abyde. Dnes je z nej však iba jama s rozmermi 14x8 metrov, pôvodne však mala strop z dreva a bola obložená žulou. Jeho hrobka v Sakkáre nie je bezpečne identifikovaná.





Kategória:Faraóni
Kategória:1. dynastia Egypta
Vahadlo

[thumb|right|Vahadlo ako súčasť [rozvod OHV|rozvodu OHV spaľovacieho motora]]
**Vahadlo** je súčasť strojov, ktorá realizuje prenos síl a pohybov na princípe páky. Pri svojej činnosti vykonáva kývavý pohyb. Názov bol pôvodne použitý pre vodorovnú súčasť miskových váh. Používalo sa už v starovekom Egypte.

V technike sa názov vahadlo používa pre mnoho ďalších súčiastok pracujúcich na rovnakom princípe. Vahadlo je súčasťou napríklad:
* pruženia niektorých podvozkov
* niektorých ventilových rozvodov 
* mnohých ďalších strojov a zaradení

## Iné projekty

Kategória:Strojové súčiastky
Kategória:Konštrukcia piestových spaľovacích motorov
Liptovská Mara (priehrada)

**Liptovská Mara** je vodné dielo na strednom Liptove na Slovensku, pri Liptovskom Mikuláši. Je súčasťou systému priehrad Vážskej kaskády.

Dielo bolo vybudované v rokoch 1965-1975. Pri výstavbe bolo zaplavených 13 obcí, z toho 12 úplne (Čemice, Demčín, Nežitovce,Liptovská Mara, Liptovská Sielnica (pôvodná), Nižné Dechtáre, Paludza, Parížovce, Ráztoky, Sestrč, Sokolče, Vrbie, Vyšné Dechtáre), Liptovský Trnovec a Bukovina. Spolu bolo presídlených 940 rodín, čo predstavovalo viac ako 4 tisíc obyvateľov.

## Technické parametre
Vodné dielo vybudovala spoločnosť Váhostav, n. p. v rokoch 1965 až 1975.

Celkovým objemom 361,9 mil. m3 je to druhá najväčšia vodná nádrž na Slovensku. Dlho bola považovaná za najväčšiu čo do objemu vody, ale podľa zamerania z roku 1993 už patrí prvé miesto Oravskej priehrade. Pri vzdutí na kótu  zaplavuje priehrada Liptovská Mara územie s plochou takmer 27 km2. Vodné dielo pozostáva zo 43,5 m vysokej (konštrukčná výška 52 m) zemnej priehrady s hlinitým tesnením a vodnej elektrárne so 4 turbínami (2 Kaplanove, 2 reverzibilné typ Deriaz) s celkovým inštalovaným výkonom 198 MW. 

Pri výstavbe sa premiestnilo 11 mil. m3 zeminy, okolo 300 tis. m3 kameňa a viac ako 400 tis. m3 betónu a železobetónu. Teleso zemnej priehrady je v korune dlhé 1350 m. Vodná elektráreň stojí pri vzdušnej päte priehrady (voda je privádzaná oceľovým potrubím s priemerom 670 cm) ako 45 m vysoký objekt (pôdorys 43*130 m).

## Využitie
Hlavným účelom priehrady je protipovodňová ochrana, ale slúži aj na výrobu elektrickej energie, keďže pod hrádzou sa nachádzajú 4 turbíny s výkonom 198 MW. Rekreačná funkcia je v súčasnosti relatívne poddimenzovaná (rekreačné stredisko pri Liptovskom Trnovci v spojení s neďalekým Aquaparkom Tatralandia). Zo strediska v Liptovskom Trnovci je možné sa vydať na vyhliadkovú plavbu po Mare na fotovoltaických katamaránoch.

Polostrov Ratkovo s priľahlými vodami je chráneným územím.

Nad priehradným múrom Liptovskej Mary, 2 km južne od obce Bobrovník, na východnom úpätí vrchu Úložisko (741,7 m n. m.) sa nachádza archeologická lokalita Havránok - keltské opevnenie osady Kotínov s druidskou svätyňou z 1. storočia pred Kr. Je tu vybudované aj múzeum v prírode.

## Galéria

Súbor:Liptovská Mara, Liptov, Slovensko.jpg|Liptovská Mara, Liptov
Súbor:Liptovská Mara, pohľad z Hladiny.jpg|Liptovská Mara, pohľad z Hladiny
Súbor:Liptovská Mara, 10 Miestne fotovoltaické katamarány, vyhliadkové plavby.jpg|Liptovská Mara, katamarány
Súbor:Liptovská Mara zo Sinej.JPG|Liptovská Mara zo Sinej


## Referencie

## Iné projekty

## Externé odkazy
* Liptovská Mara oslavuje 50 rokov a VisitLiptov (Oblastná organizácia cestovného ruchu Liptov) pripravila bohatý program počas roka 2025.
* Liptovská Mara 
* Ekologické fotovoltaické lode

Kategória:Vodné diela na Slovensku
Kategória:Vodné elektrárne na Slovensku
Kategória:Elektrárne v Žilinskom kraji
Kategória:Okres Liptovský Mikuláš
Kategória:Povodie Váhu
Kategória:Vodstvo v okrese Liptovský Mikuláš
Kategória:Prečerpávacie vodné elektrárne
Magdaléna Rybáriková

**Magdaléna Rybáriková** (* 4. október 1988, Piešťany) je bývalá slovenská profesionálna tenistka. Počas svojej kariéry vyhrala štyri turnaje WTA v dvojhre. Jej doterajšie najlepšie umiestnenie je 17. priečka v svetovom rebríčku. Jej najlepší výsledok na grandslamových turnajoch je semifinále vo Wimbledone 2017. 

Vyhrala 9 turnajov kategórie ITF. Vo Wimbledone 2006 sa prebojovala do finále juniorskej dvojhry. Rybáriková bola členkou slovenského družstva v Billie Jing Cupe.  

## Finálové účasti na turnajoch WTA
### Dvojhra (4 tituly, 3 finálové prehry)

## Turnaje ITF
* 2005 - Vyhrala ITF turnaj v Káhire (dotácia 10 000 USD)
* 2005 - Vyhrala ITF turnaj v Mestre (dotácia 25 000 USD)
* 2008 - Vyhrala ITF turnaj v St. Petersburgu (dotácia 25 000 USD)
* 2008 - Vyhrala ITF turnaj v Patrase (dotácia 50 000 USD)
* 2011 - Vyhrala ITF turnaj v Prahe (dotácia 100 000 USD)
* 2017 - Vyhrala ITF turnaj v Gifu (dotácia 80 000 USD)
* 2017 - Vyhrala ITF turnaj vo Fukuoke (dotácia 60 000 USD)
* 2017 - Vyhrala ITF turnaj v Surbitone (dotácia 100 000 USD)
* 2017 - Vyhrala ITF turnaj v Ilkley (dotácia 100 000 USD)

## Prehľad výsledkov vo štvorhre

## Iné projekty

## Referencie

## Externé odkazy
* Oficiálna webová stránka Magdalény Rybárikovej  
*  

* Magdaléna Rybáriková na juniorských stránkach ITF 

Kategória:Narodenia v 1988
Kategória:Žijúci ľudia
Kategória:Osobnosti z Piešťan
Kategória:Slovenskí tenisti
Taxman (hra)

**Taxman** je matematická hra na precvičovanie deliteľnosti a osvojenie si pojmu prvočíslo.
Je to hra pre jedného hráča voči počítaču, alebo pre dvoch hráčov, druhý hráč je ale iba realizátorom ťahov prvého hráča.

## Pravidlá
# Na začiatku si hráč vyberie maximálne číslo, zhora neobmedzené (prakticky obmedzené rozsahom obrazovky).
# Na obrazovke sa vypíše zoznam čísel od jedna po maximálne číslo.
# Hráč zadá číslo, ktoré si chce prisvojiť (musí to byť také číslo, aby medzi zostávajúcimi číslami bol aspoň jeden jeho deliteľ), počítač si prisvojí všetky delitele čísla, ktoré si hráč vybral.
# Bod tri sa opakuje, kým môže hráč urobiť regulárny ťah.
# Zostávajúce čísla si prisvojí počítač.
# Vyhráva hráč, ktorého súčet získaných čísel je väčší.

Dá sa dokázať, že prvý hráč má neprehrávajúcu stratégiu pre ľubovoľné maximálne číslo väčšie ako 1.

## Príklad hry do 10
 1, 2, 3, 4, 5, 6, 7, 8, 9, 10| 7| 1|  7|  1
 2, 3, 4, 5, 6, 8, 9, 10      | 9| 3| 16|  4
 2, 4, 5, 6, 8, 10            | 6| 2| 22|  6
 4, 5, 8, 10                  |10| 5| 32| 11
 4, 8                         | 8| 4| 40| 15

Hráč získal 40 bodov, počítač získal 15 bodov.

Kategória:Matematické hry
Uhádni číslo

**Uhádni číslo** je jednoduchá matematická hra. 

## Pravidlá
# Na začiatku sa dohodne rozsah čísel napríklad od 1 do 1000
# Jeden z hráčov si myslí číslo, druhý sa ho snaží uhádnuť
# Hádajúci povie číslo a zadávajúci povie menšie, väčšie alebo uhádol si.
# Bod tri sa opakuje, kým hádajúci číslo neuhádne.

## Stratégia
Optimálnou stratégiou je metóda delenia zostávajúceho intervalu na polovicu, myslené číslo sa tak dá určite uhádnuť na n ťahov, kde n je najmenšia mocnina dvojky väčšia než maximálne dovolené číslo.

Kategória:Matematické hry
Tichá pošta

**Tichá pošta** alebo **Telefón** je párty hra. Hráči sedia v kruhu, prvý si vymyslí nejakú vetu a pošepká ju susedovi, tento ju pošepká ďalšiemu susedovi, kým tichá pošta nedorazí k poslednému hráčovi. Posledný hráč vysloví vetu, ktorá k nemu dorazila a štartujúci povie čo v skutočnosti povedal. Väčšinou je výsledná veta značne skomolená a skomolenie vety je zdrojom zábavy. 

Tichá pošta sa používa aj ako motivačná hra pri výuke cudzích jazykov.

Kategória:Párty hry
Strutiomímus

**Strutiomímus** (iné názvy: **strutiomimus**, **struthiomimus**; lat. *Struthiomimus*) je rod dinosaurov z čeľade ornitomímovité (*Ornithomimidae*). V súčasnosti sa do rodu *Struthiomimus* spravidla zaraďuje len jeden druh, a to ***Struthomimus altus*** (staršie: *Ornithomimus altus*). 

*Struthiomimus* je známy z kompletnej, dobre zachovanej kostry a niekoľkých ďalších nekompletných kostier. Žil približne pred 83 až 66 miliónmi rokov na území dnešnej Kanady a USA. 

## Systematika
Čeľaď ornitomímovité/ornitomimy (Ornithomimidae; staršie: Struthiomimidae), do ktorej rod *Struthiomimus* patrí, spadá do taxónu Ornithomimosauria, do ktorého sa zaraďujú dinosaury (presnejšie theropody) výzorom podobné pštrosom.

V roku 2016 bol od druhu *Struthiomimus altus* odčlenený nový druh *[[Rativates evadens]]*. 

Niekedy sa do rodu *Struthiomimus* zaraďuje aj problematický druh označovaný ako *[[Struthiomimus sedens]]* alebo *[[Ornithomimus sedens]]*. Tento druh je podľa najnovších názorov asi najviac príbuzný so spomínaným novým druhom *Rativates evadens*, a teda už do rodu *Struthiomimus* určite nepatrí.

Do druhej polovice 20. storočia sa dnešný rod *Struthiomimus* často považoval za súčasť rodu *[[Ornithomimus]]* (vrátane rodu *[[Dromiceiomimus]]*). Okolo polovice 20. storočia sa naopak väčšina dnešného rodu *Ornithomimus* (vrátane rodu *Dromiceiomimus*) niekedy považovala za súčasť rodu *Struthiomimus* a občas sa za súčasť rodu *Struthiomimus* považoval celý rod *Ornithomimus* (vrátane rodu *Dromiceiomimus*).

## Opis
thumb|left|Kostra jedinca z rodu Struthiomimus
*Struthiomimus* bol vyše 4 m dlhý. Okrem toho mal všetky charakteristiky taxónu Ornithomimosauria: Bol teda štíhly a viacerými znakmi pripomínal pštrosa - mal malú hlavu s veľkými očami, bezzubé čeľuste ukončené zobákom, dlhý krk, krátky trup a dlhé, na beh uspôsobené nohy. Veľký počet podobných znakov prezrádza prispôsobenie sa podobnému spôsobu života ako pštros. Na rozdiel od pštrosa však *Struthiomimus* nemal krídla a disponoval dlhým meravým chvostom. Namiesto krídel mal trojprsté predné končatiny, ktoré boli pomerne dlhé a ukončené silnými zahnutými pazúrmi.  

thumb|left|Rekonštrukcia vzhľadu
## Potrava
Rod *Struthiomimus* sa živil asi malými plazmi, cicavcami a možno aj rastlinami. Svojimi dlhými prstami si priťahoval vetvy a konáre k sebe a obhrýzal z nich bezzubým zobákom listy, puky, semená a plody. Silnými pazúrmi možno otváral aj škrupiny a struky, aby sa dostal k ich jemnému obsahu.

## Rýchlosť
Tak ako ostatní príslušníci čeľade Ornithomimidae, aj rod *Struthiomimus* bol schopný bežať skoro tak rýchlo, ako dnešný pštros. Príslušníkom čeľade Ornithomimidae sa rovnako ako pštrosovi, vyvinuli dlhé nohy prispôsobené na rýchly beh - lýtka boli dlhšie ako stehná a kosti chodidiel a prstov boli predĺžené. Telesnú hmotnosť vyrovnávali pri behu dlhým chvostom. Podľa rôznych odhadov rod *Struthiomimus* bežal rýchlosťou 35 - 60 km/h.

## Zdroje

Kategória:Ornithomimosauria
Kategória:Kriedové dinosaury
Kategória:Dinosaury zo Severnej Ameriky
Matematická hra

**Matematické hry** sú hry, ktorých základom je ovládanie zákonitostí matematiky. Slúžia ako motivačný prvok pri výuke matematiky, pomocou nich si žiaci môžu hravou formou osvojiť a precvičiť niektoré elementárne matematické znalosti.

Matematickými hrami sú napríklad:
* Taxman
* Uhádni číslo
* Matematický Mini Master Mind

Matematicka hra
Nanotyrannus

**Nanotyrannus** bol 5 metrov dlhý teropód blízko príbuzný rodu Tyrannosaurus. Žil pred približne 67 až 65 miliónmi rokov na území dnešnej Montany (USA). Tento rod pozostáva z 2 druhov, **Nanotyrannus lancensis** a **Nanotyrannus lethaeus**.

## Pozostatky
Nanotyrannus je známy z kompletnej lebky, pôvodne opísanej ako *Albertosaurus lancensis* už v roku 1946. Neskôr však upadla na dlhé desaťročia do zabudnutia, až kým nebola koncom osemdesiatych rokov minulého storočia znova „objavená“ a opísaná pod novým rodovým menom. Lebka samotná svojou stavbou mimoriadne pripomínala lebku tyranosaura, umožňovala dokonca binokulárne videnie. Nedávno nájdená kostra, pôvodne pripísaná rodu Nanotyrannus, patrila v skutočnosti mladému jedincovi tyranosaura.

## Totožnosť
Napriek pôvodnému opisu, ktorý tvrdí, že lebečné kosti boli plne zrastené (a tak lebka patrila dospelému jedincovi), viacerí vedci nesúhlasia a považujú nanotyrana za mláďa tyranosaura. Ak išlo naozaj o samostatný rod, zrejme plnil úlohu obdobnú dnešným šakalom.

## Galéria

Súbor:JANE head replica.JPG|Replika lebky.
Súbor:Nanotyrannus lancensis TQWR 400.JPG|Kresba nanotyrana.


Kategória:Tyrannosauroidea
Kategória:Kriedové dinosaury
Kategória:Dinosaury zo Severnej Ameriky
Mr. Olympia

**Mr. Olympia** je medzinárodná kulturistická súťaž, ktorá je každoročne organizovaná Medzinárodnou kulturistickou federáciou (IFBB). 

Víťazstvo je považované za najprestížnejšiu možnú poctu v profesionálnej kulturistike. Na počiatku súťaže Mr. Olympia stojí Joe Weider, ktorý chcel umožniť víťazom súťaže Mr. Universe pokračovať v súťažení a zarábaní peňazí. Prvý ročník Mr. Olympia bol v roku 1965 v New Yorku. Najúspešnejšími účastníkmi sú Ronnie Coleman a Lee Haney - obaja majú zhodne 8 titulov. Zo Slovákov sa zatiaľ najlepšie umiestnil Michal Križánek na 7. mieste (2023)

Aktuálnym držiteľom titulu Mr. Olympia je Shawn Rhoden.

Kategória:Kulturistika
Schwarzschildov polomer

**Schwarzschildov polomer** (nepresne **gravitačný polomer** – pozri nižšie) je kritický polomer, pri ktorom prechádza teleso danej hmotnosti v čiernu dieru. Inými slovami: Objekt menší ako jeho Schwarzschildov polomer sa nazýva *čierna diera*.

Tento termín sa používa vo fyzike a astronómii, hlavne v teórii gravitácie a všeobecnej teórii relativity. Zaviedol ho v roku 1916 Karl Schwarzschild. 

Pre teleso s hmotnosťou *M* je daný vzťahom 
:R_S = \frac{2GM}{c^2},
kde *G* je gravitačná konštanta a *c* je rýchlosť svetla.

## Súvis s horizontom udalostí a gravitačným polomerom
Pre nerotujúce a elektricky nenabité teleso (čiernu dieru) je horizont udalostí povrch gule so stredom v centrálnej singularite. Schwarzschildov polomer (t. j. gravitačný polomer) je v tomto prípade polomer tejto gule.

Pre rotujúce alebo elektricky nabité teleso (čiernu dieru) je horizont udalostí povrch elipsoidu so stredom v centrálnej singularite. Dve hlavné osi tohto elipsoidu sú potom Schwarzschildov polomer a **gravitačný polomer**.

Kategória:Čierne diery
Kategória:Teoretická fyzika
Kategória:Eponymické termíny vo fyzike
Kategória:Eponymické termíny v astronómii
Archivistika

**Archivistika** je veda, ktorá sa zaoberá základmi a metódami aplikovanými na sústreďovanie, evidovanie, spracovanie, ochranu a sprístupňovanie archívnych dokumentov. Zaraďuje sa medzi pomocné historické vedy, pretože sprístupňovaním archívnych dokumentov napomáha najmä historickému bádaniu.

Predmet archivistiky ako vedy tvorí archívny fond a archívne dokumenty. Spoznanie a sprístupnenie archívneho fondu a archívnych dokumentov sú cieľom archivstiky. Ako metódu používa archivistika provenienčný princíp. Archivistika má niekoľko disciplín:
* archívnu teóriu a prax
* archívnu informatiku
* archívne právo
* archívne dejiny
* organizáciu a správu archívov
* archeografiu
* archívnu techniku
* archívnu ekonómiu

## Významné osobnosti slovenskej archívnej vedy
* Michal Kušík (1915-2000) - nestor slovenského archívnictva
* Elemír Rákoš (1935-2003) - archívny teoretik

## Pozri aj
* Slovenská archivistika

## Zdroj

* FEJEŠOVÁ, Mária  HRIVŇÁK, Štefan  RÍMSKY, Marek  ŽAŽOVÁ, Henrieta (eds.): *Biografický slovník slovenských archivárov.* Bratislava : Spoločnosť slovenských archivárov  Odbor archívov a registratúr Ministerstva vnútra Slovenskej republiky, 2023. 914 s. ISBN 978-80-89051-87-8
* KUŠÍK, Michal: Archívnictvo v klasifikácii vedy. In: *Slovenská archivistika*, roč. 3, 1968, č. 1, s. 3  21.
* RÁKOŠ, Elo: Archívna veda a archívna prax. In: *Slovenská archivistika*, roč. 25, 1990, č. 1, s. 9  22.